本文就語言政策ê概念，歸納白話字ê文類類型，閣探討白話字發展ê歷程，來破除一寡對白話字ê誤解，顯明白話字本土化kah現代化ê面向。本文ê語言現代化包括文字化、標準化kah現代化；語言本土化以態度認同kah實際使用來定義。語言文字m-nā是溝通工具，閣是認同標記，同時嘛會tòe社會變遷來改變。白話字除了語文本體規劃有現代化ê表現，對態度方面嘛會當觀察著白話字愈來愈受著認同，伊ê文化傳承功能真受重視，白話字已經融入本土，成做本土語文ê重要景觀。M-koh白話字iáu-koh欠缺官方ê支持，相關ê白話字地位規劃kah學習規劃攏無夠額，這是白話字推展較大ê阻礙。本文建議，後續ê白話字政策需要對地位規劃、本體規劃、習得規劃kah行銷規劃規劃這四方面積極推sak白話字。
張學謙(2014)。從外國字到國語字：民族主義、現代化與越南羅馬字政策。台灣國際研究季刊，10(1)，1-28。
巴克禮1885〈第一張〉，《台灣府城教會報》。
台南府城教會報1899〈Bat 白話字ê人數〉，《台南府城教會報》，第174卷，頁70。
林茂生1934〈附錄：英台俗語對照〉，《台灣教會公報》，第596卷。